John Pilger

John Richard Pilger (1939–2023) var en australsk journalist og dokumentarfilmskaper. Han bodde siden 1960-tallet hovedsakelig i London i England. Pilger var særlig kjent for sin kampanjejournalistikk og for høylytt kritikk av USAs og Storbritannias utenrikspolitikk. Han laget mer en 60 dokumentarfilmer. 

Hans serie for ITV tok for seg mange kontroversielle tema i Storbritannia. Det britiske medietilsynet insisterte på 1970-tallet at hans dokumentarfilmer for TV skulle merkes med "personlig synspunkt" (personal view) for å indikere at det ikke var objektive reportasjer. Noen av hans reportasjer hadde stor innflytelse blant annet reportasje og dokumentarfilm (Year Zero: The Silent Death of Cambodia) i 1979 etter folkemordet i Kambodsja. Røde Khmer forsøkte å drepe ham i et bakhold. På 1970-tallet var han en av de første journalistene som besøkte Vietnam etter krigen. Hans reportasjer ble voldsomt kritisert av den politiske høyresiden. Han kritiserte sterkt Australias behandling av sin urbefolkning. Pilger var en tydelig støttespiller for Julian Assange.

 Liv og familie 
John Richard Pilger ble født 9. oktober 1939 i Sydney-forstaden Bondi i New South Wales i Australia til Claude og Elsie Pilger. Moren var lærer og faren snekker. Hans storebror Graham (1932–2017) var en forkjemper for handicappedes rettigheter som ble rådgiver til Gough Whitlams regjering. Pilger var av tysk avstamning på farssiden,John Pilger A Secret Country, p. xiv. mens moren hadde blandet engelsk, tysk og irsk slektsopphav. På morssiden var to av hans tippoldefedre irske straffedømte transportert til Australia."Interview with John Pilger", Desert Island Discs, BBC Radio 4, 18. februar 1990John Pilger Heroes, s. 10."John Pilger on a hidden history of women who rose up", 6. juli 2018. Hans mor underviste i skolenvesenet i fransk. Pilger gjorde det godt i svømmekonkurranser som ung. 

John Pilger og hans bror gikk på Sydney Boys High School, der han startet en skoleavis, The Messenger. Senere begynte han på en fireårig journalistutdannelse hos Australian Consolidated Press.Biography page, Pilgers offiselle nettside.

John Pilger døde 30. desember 2023 i London.

 Karriere 
Pilgers journalistiske karriere startet i 1958, og han bygget sitt omdømme både gjennom sin journalistikk og de forskjellige bøkene og dokumentarfilmene han skrev og produserte. Han var krigskorrespondent i konflikter i Vietnam, Kambodsja, Egypt, India, Bangladesh og Biafra.
Han ble utestengt fra Sør-Afrika i 1967. Pilger sto rett ved i samme rom da Robert Kennedy ble skutt og drept.

Fra siste del av 1990-tallet fungerte Pilger hovedsakelig som uavhengig dokumentar- og filmskaper, og gjordeven rekke hemmelige og risikable reportasjereiser, blant annet i land som Burma, og det da okkuperte Øst-Timor.

Pilger er kjent for å knytte sine beskrivelser av forholdene i land i den tredje verden til beslutningsprosesser i den vestlige verden. Gjennom intervjuer med beslutningstakere og påvisning av offentlige dokumenter viste han i en rekke tilfeller hvordan regimer i den tredje verden direkte har blitt skapt og opprettholdt med støtte fra vestlige politikere. Han ble gjennom dette kjent som en prominent og glødende kritiker av vestlig utenrikspolitikk. At hans far, av tysk herkomst, ble internert i Australia under Andre verdenskrig da Pilger var liten gutt, påvirket ham trolig • til å favorisere emner om vestlige staters utenrikspolitikk og undertrykking.

Han mottok en rekke priser og æresbevisninger for sitt arbeide, og er blant annet én av bare to som to ganger har mottatt den britiske prisen «årets journalist».

 Sagt av Pilger 
 «Det eksisterer ingen krig mot terrorisme; det er kun en akselerert form av spillet mellom kolonimakter. Forskjellen er den aggressive naturen til supermaktene, som setter oss alle i stor fare»«There is no War on Terrorism; it is the great game speeded up. The difference is the rampant nature of the superpower, ensuring infinite dangers for us all.»  «The journalism and films of John Pilger»  Internet Archive copy  («The Great Game» refererer til det britiske og russiske imperiums kamp om Sentral-Asia i perioden 1813-1907.)

 «Flere terrorister gis trening og skjul i USA enn noe annet sted på jorden. Blant dem er det massemordere, torturister, forhenværende og kommende diktatorer, og et utvalg internasjonale kriminelle. Takket være verdens frieste presse er dette så godt som ukjent for den amerikanske befolkning.»«More terrorists are given training and sanctuary in the United States than anywhere on earth. They include mass murderers, torturers, former and future tyrants and assorted international criminals. This is virtually unknown to the American public, thanks to the freest media on earth.»  «The journalism and films of John Pilger»   Internet Archive copy

 «I min levetid har Amerika kontinuerlig ført krig mot store deler av menneskeheten; først og fremst mot fattige, og på steder som allerede er rammet av store problemer.»«During my lifetime, America has been constantly waging war against much of humanity: impoverished people mostly, in stricken places.»  «Blair has made Britain a target»

 «I surrealistiske tider som dette gjenstår en sannhet. Ingenting kan unnskylde drapene på uskyldige mennesker i Amerika forrige uke, og ingenting kan unnskylde drap på uskyldige mennesker noe annet sted.» (Om angrepet 9/11)«In these surreal days, there is one truth. Nothing justified the killing of innocent people in America last week and nothing justifies the killing of innocent people anywhere else.» (referring to 9/11)  «Blair has made Britain a target»

 Oppsummering av karrieren 
 1958–1962: nyhetsjournalist, frilansjournalist, sportsjounalist og underredaktør – Daily & Sunday Telegraph, Sydney
 1962: frilanskorrespondent i Italia
 1962–1963: medarbeider på nyhetsbyrået Reuters Midtøsten-desk i London
 1963–1966: journalist, underredaktør, stjernejournalist (feature writer), og leder for utenriksavdelingen til Daily Mirror
 1969–1971: journalist, World in Action, Granada Television
 1974–1981: journalist/produsent, ATV
 1981–: dokumentarfilmskaper, Central og Carlton Television
 1987–1987: redaktør (i navnet, men trakk seg før publisering), og grunnlegger av News on Sunday, London

 Utgivelser 
 Tidsskrifter 
Gjennom karrieren publiserte Pilger artikler i følgende aviser og tidsskrifter:
 Daily Mirror (UK)
 The Guardian (UK)
 Mail & Guardian (Sydafrika)
 The Independent (UK)
 The Morning Star (UK)
 New Statesman (UK)
 Bulb magazine (UK)
 The New York Times (US)
 Los Angeles Times (US)
 The Nation: New York (US)
 The Age: Melbourne (Australia) 
 The Sydney Morning Herald (Australia)
 The Bulletin: Sydney (Australia)
 Green Left Weekly (Australia)

Han fikk også publisert stoff i ulike franske, italienske, skandinaviske, kanadiske og japanske tidsskrifter, og påtok seg oppdrag for BBCs nyhetsavdeling.

 Utvalgte dokumentarer 
 1971: The Quiet Mutiny
 1978: Do You Remember Vietnam
 1979: Year Zero: The Silent Death of Cambodia
 Nicaragua. A Nations Right to Survive
 1987: Japan Behind the Mask
 1990: Cambodia: The Betrayal
 1994: Death of a Nation: The Timor Conspiracy
 1994: Flying the Flag, Arming the World
 1995: Vietnam: the Last Battle
 1996: Inside Burma: Land of Fear
 1997: Breaking the Mirror - The Murdoch Effect
 1998: Apartheid Did Not Die
 1999: Welcome To Australia
 2000: Paying the Price: Killing the Children of Iraq
 2001–2002: The New Rulers of the World
 2002: Palestine Is Still the Issue
 2003: Breaking the Silence: Truth and Lies in the War on Terror
 2004: Stealing a Nation

 Filmer 
 2007: The War on Democracy
 War by Other Means
 Apartheid didn't Die

 DVD 
 2005: World In Action Vol. 1 – inneholder dokumentarprogrammet The Quiet Mutiny fra 1971
 2006: Documentaries That Changed The World
 2007: In The Name of Justice

 Bøker av Pilger 
 1975: The Last Day
 1981: Aftermath: The Struggles of Cambodia and Vietnam
 1984: The Outsiders
 1986: Heroes
 1989: A Secret Country
 1992 og 1994: Distant Voices
 1998: Hidden Agendas
 2001: Reporting the World: John Pilger's Great Eyewitness Photographers
 2002: The New Rulers of the World
 2004: Tell Me No Lies: Investigative Journalism and its Triumphs (red.), Cape
 2004: Blowin' in the wind
 2006: Freedom Next Time

 Skuespill 
 1983: The Last Day

 Utmerkelser 
 Priser 
 1966: Descriptive Writer of the Year, UK
 1967: Reporter of the Year, UK
 1967: Journalist of the Year, UK
 1970: International Reporter of the Year, UK
 1974: News Reporter of the Year, UK
 1977: Campaigning Journalist of the Year, UK
 1979: Journalist of the Year, UK
 1979/1980: UN Media Peace Prize, Australia
 1980/1981: UN Media Peace Prize, og Gold Medal, Australia
 1979: TV Times Readers' Award, britisk
 1990: United Kingdom Academy Award, UK
 1990: The George Foster Peabody Award, USA
 1990: Reporters Sans Frontiers, Frankrike
 1991: American Television Academy Award, (Emmy), USA
 1991: British Academy of Film and Television Arts – The Richard Dimbleby Award, UK
 1995: International de Television Geneve Award
 2001: The Monismanien Prize, Sverige
 2003: Sofie-prisen, Norge
 2003: EMMA Media Personality of the Year, UK
 2004: Royal Television Society – Best British Documentary, for Stealing a Nation

 Grader og æresgrader 
 Hon. Doctor of Letters (Staffordshire) – britisk ærestittel som rangerer over filosofisk doktorgrad (Ph.D); utdeles i helt spesielle tilfeller, på basis av en forskningsportefølje av særs høy kvalitet
 Doctor of Philosophy (Dublin City)
 Doctor of Arts (Oxford Brooks and Kingston)
 Hon. Doctor of Laws (St Andrews)
 Doctor of the University (Open University, UK)
 Edward Wilson Fellow, Deakin University (Australia)
 Visiting Professor, Cornell University, (USA)

 Sagt om Pilger 
Han var gjenstand for mye ros; Harold Pinter, britisk forfatter og mottaker av nobelprisen i litteratur, sier om hans arbeide: «John Pilger er fryktløs. Med stålkontroll på fakta avdekker han den skitne sannheten og sier det som det er . . . jeg salutterer ham.»

Han fikk også kritikk; den konservative humoristen Auberon Waugh lanserte i Storbritannia en neologisme, to pilgerize («å pilgere»); å legge frem informasjon på en sensasjonalistisk måte for å nå en selvsagt slutning.Noam Chomsky har imøtegått kritikken. Han hevder begrepet ble «oppfunnet av journalister i raseri over hans (Pilgers) undersøkende og modige journalistikk, og med forståelse for at de ikke evner å gi annen respons enn latterliggjøring.»

 Referanser 

 Eksterne lenker 





Kategori:Australske journalister
Kategori:Personer fra Sydney
Kategori:Vinnere av Sydneys fredspris
Kategori:Krigskorrespondenter